Etter påtrykk fra ATA og Alice Marble fikk Althea Gibson i 1950 som den første fargede tennisspilleren lov til å delta i Amerikanske mesterskapet i Forest Hills. I 1956 vant Gibson sin første singletittel i en Grand Slam-turnering. Hun beseiret engelske Angela Mortimer i finalen i Franske mesterskapet i Paris. Hun vant singletittelen i Wimbledon og Amerikanske mesterskapet i både 1957 og 1958. Gibson vant i perioden 1956-58 også seks Grand Slam-titler i doubleturneringer (hvorav en i mixeddouble).